Mai puține femei în actualul Parlament. Șoșoacă: "Cred că o femeie face cât vreo 20-30 de bărbaţi.".
Doar 17% dintre noii parlamentari sunt femei. Și listele partidelor, cu cei propuși pentru parlament au fost dezechilibrate. În alte țări, procentul femeilor din Parlament este mai mare.
Avem Parlament nou, dar cu mai puține femei – procentul a scăzut de la 19%, acum patru ani, la 17%, acum.Adică din 466 de senatori și deputați, doar 82 sunt femei. La fel de dezechilibrate au fost și listele partidelor. Excepția de la regulă vine de la PSD Dolj, care a trimis în Camera Deputaților patru femei și doar un singur bărbat.Florin Roman, deputat PNL: "Mie imi plac femeile în Parlament şi mi-au plăcut întotdeauna."Elena Hărătău, deputat PNL: "Nu au curaj, fie consideră că politica e mai mult pentru bărbaţi. Acuma ştiţi cum se spune, că în spatele fiecărui bărbat e o femeie puternică. Nu putem şti niciodată ce fac doamnele."Daniela Şoşoacă, senator AUR: "Ce să spun. Cred că o femeie face cât vreo 20-30 de bărbaţi."Laura Vicol, deputat PSD: "Reprezint judeţul Dolj, suntem patru doamne deputat şi un domn deputat."Așa arată lucrurile, în cifre și procente: la Senat sunt 21 de femei din 136 de parlamentari, sau 15,44%, iar în Camera Deputaților sunt 61 de doamne sau domnișoare din 330 de parlamentari, sau 18,54%. În total, 82 de femei din 466 de parlamentari, adică 17,59%.În alte țări, lucrurile stau mai bine. Franța are 228 de femei, din 577 de parlamentari, aproape jumătate din efectiv. Germania are 221 din 709 de parlamentari și Bulgaria 64 din 240.